stanford-oval/wikipedia huggingface dataset:
תומר לב
קונצרטי-הרצאה

בשנים האחרונות שילב את ניסיונו הביצועי והאקדמי הנרחב לכדי יצירת סדרות של קונצרטי-הרצאה לקהל הרחב, אותן קיים במוזיאון תל אביב לאמנות, במוזיאון ישראל בירושלים, במוזיאון חיפה, במכון ויצמן למדע ובמכללת לוינסקי לחינוך. בשנת 2002 ייסד את מפעל המנויים של בית הספר למוזיקה ע"ש בוכמן-מהטה (קרוי ע"ש יחיאל בן-צבי) וכיום הוא מרכז את עיקר פעילותו במסגרת זו, המתקיימת באולם קלרמונט בקמפוס אוניברסיטת תל אביב. ייחודה של מסגרת זו במחויבותה לחשיפת מוזיקאי הדור הצעיר, בשיתוף פעולה אינטנסיבי בין אמנים ותיקים לצעירים, ובתכנים ייחודיים, שאינם מוצגים מעל בימות הקונצרטים הסטנדרטיות. במסגרות אלו הרבו תומר לב ושותפיו לחשוף יצירות נדירות ואף נשכחות מן העבר, חלקן בביצועי בכורה.
עיבודים ושחזורים

כחלק מפעילותו האמנותית, מקדיש תומר לב מזמנו לשיחזור, השלמה ועיבוד של יצירות מופת מן העבר. בין עבודותיו בתחום זה יש לציין:
מוצרט: "לרגטו ואלגרו" (פרגמנט, 1781) לשני כלי מקלדת - השלמת היצירה בגרסה לשני פסנתרים. ביצוע בכורה: בייג'ינג, אפריל 2013, עם הפסנתרנית ברניקה גליקסמן (Beijin Concert Hall).
מוצרט: "לרגטו ואלגרו" (כנ"ל) - השלמת היצירה ותזמורה בגרסה לשני פסנתרים ותזמורת. ביצוע בכורה: לונדון, ספטמבר 2014, עם התזמורת הקאמרית האנגלית והפסנתרן אלון קריב (London, Henry Wood Hall).
פרנק מרטן: "סימפוניה קונצ'רטנטה" לפסנתר, צ'מבלו, נבל ותזמורת מיתרים כפולה (1944-45) - גרסה ל-3 פסנתרים ותזמורת מיתרים. ביצוע בכורה: נובמבר 2015, עם הקאמרטה הישראלית ירושלים, המנצח אבנר בירון וחברי אנסמבל "מולטיפיאנו" (ירושלים, אולם הנרי קראון). הקלטת בכורה: על ידי התזמורת הפילהרמונית המלכותית בלונדון וחברי "מולטיפיאנו" עבור חברת "נקסוס".
מוצרט-לכניט: שלוש סונטות לחליל ופסנתר, בעקבות החמישייה ק. 452, הרביעייה ק. 478 והשלישייה ק. 498 - עריכה מחודשת של כתב היד משנת 1801, עם החלילנית אראלה תלמי. יצא לאור בהוצאת Doberman-Yppan, קוויבק, 2016.
באך-ויואלדי: קונצ'רטו לארבע מקלדות ותזמורת מיתרים רי"ב 1065 - גרסה לשני פסנתרים בשמונה ידיים (ללא תזמורת). ביצוע בכורה: ניו יורק, אוקטובר 2013, עם אנסמבל "מולטיפיאנו" (New York, Merkin Hall)
באך-ויואלדי: קונצ'רטו לארבע מקלדות ותזמורת מיתרים רי"ב 1065 - גרסה לשני פסנתרים בשמונה ידיים עם תזמורת מיתרים. ביצוע בכורה: תל אביב, יוני 2016, עם אנסמבל "מולטיפיאנו" ותזמורת נתניה - הקאמרית הקיבוצית בניצוח דורון סלומון (מוזיאון תל אביב).
שוסטקוביץ': קונצ'רטינו לשני פסנתרים אופ. 94 - גרסה בליווי תזמורת מיתרים. ביצוע בכורה: תל אביב, פברואר 2017, עם תזמורת הווירטואוזים של קייב בניצוח דמיטרי יבלונסקי. הקלטת בכורה: לונדון, אפריל 2017, עם התזמורת הפילהרמונית המלכותית בניצוח דמיטרי יבלונסקי.
שופן: רונדו לשני פסנתרים אופ. 73. גרסה בליווי תזמורת. ביצוע בכורה: תל אביב, מרץ 2017, עם אנסמבל סולני תל אביב בניצוח ברק טל.
פליקס מנדלסון: שמינייה לכלי קשת אופוס 20 במי במול מז'ור. עיבוד לשני פסנתרים בשמונה ידיים.
פעילות חינוכית

תומר לב הוא חבר סגל המחלקה לפסנתר בבית הספר למוזיקה ע"ש בוכמן-מהטה. תלמידיו זכו בתחרויות ארציות ובינלאומיות ונגנו כסולנים עם התזמורות החשובות בארץ, כולל הפילהרמונית הישראלית, התזמורת הסימפונית ירושלים והתזמורת הסימפונית חיפה. בכל קיץ מצטרף תומר לב לצוות ההוראה בכיתות האמן הבינלאומיות לפסנתר תל חי המתקיימות במדרשת שדה בוקר שבנגב.
לב מקיים פעילות ענפה גם בתחום החינוך המוזיקלי. הוא כיהן כראש המדרשה למוזיקה (כיום הפקולטה לחינוך מוזיקלי) במכללת לוינסקי לחינוך וכיו"ר ועדת תוכניות לימודים במוזיקה של משרד החינוך. במסגרת זו הוביל רפורמה נרחבת בתוכניות הלימוד הארציות בתחום המוזיקה בכל מערכת החינוך בישראל. בשנת 2004 מונה למנהל האקדמיה הישראלית למוזיקה בפקולטה לאמנויות של אוניברסיטת תל אביב (כיום בית הספר למוזיקה ע"ש בוכמן-מהטה) וכיהן בתפקיד זה למשך שתי קדנציות רצופות. ביולי 2015 מונה לתפקיד זה שוב בפעם השלישית. כמו כן מכהן כיו"ר ועדת המקצוע בתחום המוזיקה מטעם משרד החינוך.
בין תלמידיו: ברניקה גליקסמן ויעל קרת.
פרסים ואותות כבוד

פרס מריה קאלאס - אתונה
פרס אווג'ישימה - יפן
פרס קלרמונט - ישראל
פרס פאול בן-חיים - ישראל
פרס ג'ינה בכאואר - מוענק על ידי ידידי קרן התרבות אמריקה ישראל בבריסל, על הישגים בולטים בתחום המוזיקה בישראל.
פרס שרת התרבות ע"ש דניאל בנימיני (יחד עם חברי הרכב הפסנתרנים "מולטיפיאנו")
השכלה

לב הוא בוגר בית הספר לאמנויות על שם תלמה ילין. למד פסנתר אצל אמו, הפסנתרנית נעמי לב וקומפוזיציה אצל חתן פרס ישראל, פרופ' צבי אבני. את לימודי התואר הראשון והשני סיים באקדמיה למוזיקה ע"ש רובין באוניברסיטת תל אביב אצל פרופ' אריה ורדי ופרופ' ויקטור דרביאנקו. את לימודי הדוקטורט עשה באוניברסיטת ניו יורק בסטוני ברוק עם פרופ' גילברט קאליש.
איתן פסן

| --- | --- |
Eytan Pessen, Photo by Kinga Karpati, 2019
Eytan Pessen, Photo by Kinga Karpati, 2019
 לידה:  30 באוגוסט 1961 (בן 63) חיפה 
 מוקד פעילות:  ישראל 
 תקופת הפעילות:  מ-1990 
 מקום לימודים:  בית הספר ג'וליארד, מכון קרטיס למוזיקה 
 עיסוק:  פסנתרן, מורה לפסנתר ולפיתוח קול
 סוגה:  מוזיקה קלאסית 
 כלי נגינה:  פסנתר 
 
הנס-ורנר הנצה
איתן פסן (נולד ב-30 באוגוסט 1961 בחיפה, ישראל) הוא פסנתרן ישראלי, מורה לפסנתר ופיתוח קול, כיום מלמד קול בבתי האופרה של אמסטרדם, פרנקפורט, פריז, ורשה, ציריך ופסטיבלים בינלאומיים. תלמידיו שרים בקביעות בבסטיליה בפריז, במטרופוליטן אופרה, לה סקאלה, בית-האופרה של דרזדן, בית האופרה המלכותית, קובנט גארדן, האופרה של שטוטגרט ובפסטיבלים ברחבי העולם. פסן ניהל בעבר את בית-האופרה של דרזדן, מנהל הליהוק של האופרה של שטוטגרט, ויועץ אמנותי לתיאטרון-סן-קרלו בנאפולי ולתיאטרו-מסימו בפלרמו.
חיים

יליד חיפה, שם סיים את תיכון עירוני ה'. למד פסנתר אצל נילי שילה בקונסרבטוריון דוניה ויצמן.
באקדמיה למוסיקה ע"ש רובין באוניברסיטת תל אביב למד אצל וולטר אופהאוזר, אירינה זריצקיה ודינה תורג'מן; קומפוזיציה עם אנדרה היידו ודני אופנהיים; גמר תואר שני בהצטיינות יתרה בשנת 1984. לימודי המשך במכון קרטיס למוזיקה בפילדלפיה עם ולדימיר סוקולוף (פסנתר) ורוברט גרוטרס (זמרה) ובבית הספר ג'וליארד בניו יורק. בניו יורק עבד כפסנתרן לתוכנית האמנים הצעירים של ה-מטרופוליטן אופרה.
איתן פסן היה ראש מחלקת הפסנתרנים ומאוחר יותר מנהל הליהוק של האופרה של שטוטגרט בגרמניה, שם עבד (1991–2006) עם הדרמטורג קלאוס צהליין. בהנהגתו של צהליין זכתה האופרה של שטוטגרט בפרס המבקרים האירופים “בית האופרה של השנה“ שש פעמים במהלך חמש עשרה שנים. בשטוטגרט עבד עם גבי שדה, יונס קאופמן, ברנדון ג'וונוויץ, ניקולה לואיזוטי, רובין טיציאטי ואחרים. ב-2010 מונה פסן למנהל בית-האופרה של דרזדן, שם שיתף פעולה עם דור צעיר של מנצחים, זמרים ובמאים, וכן עם המלחין הנס-ורנר הנצה. בדרזדן הזמין את המנצחים הישראלים אשר פיש ועומר וולבר, ויזם הפקה מחודשת של האופרה שוונדה של המלחין היהודי ירומיר ווינברגר.את ההפקה הזו הביא גם לפלרמו ב-2013.הוא היה גם יועץ אמנותי עבור תיאטרו-סן-קרלו, תיאטרו-מסימו בפלרמו וכן ל-Ruhr2010 שם עבד עם המנצח סטיון סלואן.
פעילות מוזיקלית

איתן פסן מלמד פתוח-קול ופסנתר באקדמיה לאופרה של התיאטרון הלאומי בוורשה (תיאטר ויילקי א אופרה נרודובה וורשאווי) וכן סדנאות רבות עבור ENOA.
מ-2007 הוא מלמד בתיאטר-אקדמי במינכן, מ-2008 באופרה של פרנקפורט ומ-2014 ב-IOS בציריך.
לעיתים קרובות הוא נותן שיעורי אמן לזמרים, פסנתרנים ומלווים באקדמיה של האופרה הלאומית בפריס, פסטיבל Les Azuriales, מייסטרסינגר אקאדמי (Meistersinger Akademie) בניומרקט, סקולה דֿאופרה (Scuola D'opera) בבולוניה, אוברלין באיטליה (Oberlin in Italy), בית האופרה בסן פרנסיסקו, תיאטרון מיכאילובסקי בסנקט פטרבורג והתיאטראות של שטוטגרט ודרזדן.
הופעות בויגמור הול בלונדון, פסטיבל המוזיקה של ריינגאוָ, בתזמורת הסימפונית של בוכום ובתיאטראות של ורשה, דרמשטט, פרנקפורט, שטוטגרט ודרזדן, בפסטיבל-רוסיני Wildbad, פסטיבל מישקולץ בהונגריה וכן שידורי רדיו ב-NDR Hamburg, DeutschlandRadio Berlin, הפילהרמוניה של ברלין ושטוטגרט. הוא שפט בתחרות 'אביב' בתל אביב, קונקורסו אינטרנשיונל די אסיזי, קונקורסו אסליקו בקומוֿ, תחרות סטניסלב מונישקו בוורשאו, אנטונינה קאמפי, תחרות הקול הבינלאומי בלובלין, קונקורסו ווצי ורדיאנא (VociVerdiane) בבוסטו ובתחרות Belvedere בווינה.
כתבים > שירים

איתן פסן, שופן בשטוטגרט, ב- C. E. Chaffin, The Best of The Melic Review, 2001 עמ '88-93, ISBN בהמתנה Chopin in Stuttgart
איתן פסן, מוזיקה קאמרית, 2004/05, Staatstheater Stuttgart ‚‘Kammerkonzerte’p. 74ת Chamber Music
איתן פסן "אלינה" בקובנט גארדן, 1735, בתכנות אלסינה, סמפרפר דרזדן, אוקטובר 2011
כתבים > מאמרים (מבחר)

איתן פסן, סיומות והתחלות, ב- Anders, raumzeit3 Verlag, ISBN 398110076X ISBN 978-3981100761 (2006)
איתן פסן, ׳׳על מוזות, מסכות וקסם׳׳ "Saisonvorschau Semperoper Dresden" 2011/12 עמ '14-17, שנתון - קטלוג עונת 2011/12, בהוצאת Semperoper Dresden
איתן פסן Pessen, Zusammenhängende Reliquien, Eine Geschichte סופר ריצ'רד וגנר ו Gottfried Semper. פרסום מיוחד לשנת Wagner 2013, Semperoper Dresden.
שורה של מאמרים בתוכניות האופרה של סמפרופר דרזדן, מכתבים למלחינים (בחירה) מאסטרו האסה אוגוסט 2010, ליבר הנס ספטמבר 2010, קורט וייל היקר, יוני 2011, סומו מאסטרו מונטברדי, פברואר 2011
איתן פסן, רוז'ינקס עם מנדלן, אולריקה הסלר, ‚Ulrike Hessler Errinerungen’, in Semper Nr. 2, 2012-2013
איתן פסן, לב בדרום (בגרמנית) (של הנס ורנר הנזה) http://issuu.com/semperoperdresden/docs/so_semper_no3_web_einzelֵַ
הערות שוליים

↑  http://issuu.com/semperoperdresden/docs/so_semper_no3_web_einzel%7C מספר מאמרים בחוברת 'סמפר' מדרזדן
אילת יונגר-הופמן

| --- | --- |
אין תמונה חופשית
 לידה:  1945 (בת 80 בערך) תל-אביב, פלשתינה (א"י) 
 מוקד פעילות:  ישראל 
 מקום לימודים:  המדרשה הממלכתית למחנכים למוזיקה, הקונסרבטוריון הישראלי למוסיקה תל אביב 
 שפה מועדפת:  עברית 
 
אילת יונגר-הופמן (נולדה ב-6 באפריל 1945) היא מנצחת מקהלות ומורה ישראלית, שהקימה את מקהלות הילדים "פעמונים" ו"ענבלים" ואת מקהלת הבוגרים "מעיין".
חייה

אילת יונגר-הופמן למדה במדרשה למורים למוזיקה בתל אביב ובאקדמיה למוזיקה ע"ש רובין בתל אביב ובהמשך השתלמה בניצוח מקהלות ובפיתוח קול בקופנהגן ובפריז.
הייתה חברה במקהלת רינת.
בשנת 1974 ייסדה בתל אביב את מקהלת הבוגרים "מעיין" ובשנת 1977 ייסדה את מקהלת הילדים "פעמונים", עמה הופיעה בקונצרטים א-קפלה והקליטה לקול ישראל ביצועי בכורה של יצירות מאת יוסי מר-חיים ורון וידברג. בין השנים 1979 - 1985 הכינה את המקהלה להופעות ביצירות שונות, בהן האורטוריה "אליהו" של פליקס מנדלסון בניצוח סטנלי ספרבר, האופרה "ווצק" של אלבן ברג, עם האופרה של קלן והתזמורת הפילהרמונית הישראלית בניצוח ג'ון פריצ'רד, הסימפוניה השלישית של מאהלר עם הפילהרמונית הישראלית בניצוח זובין מהטה, חליל הקסם של מוצרט ו"החלילן המהמלין" של ג'ון קוריליאנו.
משנת 1988 משתתפת אילת יונגר בסדנה הבינלאומית של האופרה הישראלית החדשה, שבה לוקחים חלק מורים מן המטרופוליטן אופרה בניו יורק. בשנת 1989 ייסדה אילת יונגר את מקהלת הילדים "ענבלים" בגבעתיים.
אילת יונגר-הופמן מלמדת פיתוח קול. בין תלמידיה דורון שפר.
אורה זיטנר

| --- | --- |

 לידה:  1946 
 פטירה:  15 בספטמבר 2020 (בגיל 74 בערך) 
 מוקד פעילות:  ישראל 
 עיסוק:  זמרת
 שפה מועדפת:  עברית 
 כלי נגינה:  פסנתר 
 בן או בת זוג:  דוד ברגמן (העשור של 1980–2018) 
 www.orasittner.com
 
אורה זיטנר (1946 – 15 בספטמבר 2020) הייתה זמרת, פסנתרנית ומנצחת מקהלות ישראלית. זיטנר הייתה בוגרת האקדמיה למוזיקה על שם רובין בתל אביב; היא התמחתה שם בהלחנה, ניצוח מקהלות ונגינה בפסנתר. במשך תקופה ארוכה נמנתה עם "חבורת רננים" ועם מקהלת רינת.
ביוגרפיה

הקריירה של זיטנר כזמרת החלה במופע של שירי סשה ארגוב שנערך בשנת 1979. החיבור שלה עם ארגוב נוצר כאשר הוא ראה אותה מנצחת על מקהלה ומבצעת קטע שירה. מאז, היא הייתה מזוהה יותר מכל זמרת אחרת עם המלחין. כתוצאה מהמופע המשותף שלהם הופקו שני תקליטים, שבהם זיטנר ביצעה את שירי ארגוב בלוויית פסנתר בלבד.  השיר הידוע ביותר בביצועה הוא "שיר ארץ" ("ארץ שיושביה היא אוכלת") למילותיו של נתן יונתן.
בפסטיבל שירי הילדים מספר 13 (1982), הופיעה זיטנר עם השיר "בחלון שלי יש ים".
בשנת 1987 ערכה זיטנר מסע הופעות שבמסגרתו הופיעה בתיאטרון העירוני של פריז. בשובה העלתה את מופע היחיד שלה "תחת גגות פריז", שבו היא שרה וליוותה את עצמה בפסנתר בתוכנית של שאנסונים צרפתיים.
מלבד הופעות היחיד שלה, הרבתה זיטנר לשתף פעולה במופעים עם אמנים והרכבים אחרים, כמו ההופעות המשותפות עם רביעיית "קולן" ועם ישראל גוריון (בתוכנית בשם "דואט").
זיטנר קיבלה פרס על שם אֶמה שייבר מבית שלום עליכם בשנת 1995 על תקליט שירי יידיש שהוציאה. היא הייתה יוזמת אירועי זמר ברחבי ישראל, מפגשי זמר במועדון "צוותא", וכן לקחה חלק בפסטיבל אבו גוש למוזיקה קלאסית.
זיטנר התגוררה בתל אביב. בן זוגה היה הבמאי דוד ברגמן.
נפטרה ב-15 בספטמבר 2020 והובאה למנוחות בקיבוץ נגבה .
דיסקוגרפיה

"סשה ארגוב מנגן משיריו, שירה: אורה זיטנר" (1979) - אלבומה הראשון של זיטנר, המורכב משירי סשה ארגוב
"אורה זיטנר שרה סשה ארגוב" (1981) - אלבום שני, המורכב מעוד משירי ארגוב
"שיר, חליל וגדי נחמד" (1990) - אלבום שלישי של גרסאות כיסוי לשירי עם ישראלים ידועים
"א ניגון וואס לויפט מיר נאך" (1993) - אלבום מצליח המורכב משירים מוכרים ביידיש
"בעיקר אהבה" (1993) - אלבום גרסאות כיסוי ללהיטים ישראלים משנות השישים ושנות השבעים
"למדבר" (עם יובל מיצנמכר) (1995) - אלבום נוסף של גרסאות כיסוי ללהיטים ישראלים, הפעם של שנות החמישים
"פיוטים" (2007) - אלבום המורכב מפיוטים מוכרים ביהדות
רום שמיר

| --- | --- |

שמיר מנצח על תזמורת צה"ל בטקס חלוקת אות מצטיין הנשיא, יום העצמאות 2023
 לידה:  9 ביוני 1994 (בן 30) ישראל תל אביב, ישראל
 מוקד פעילות:  ישראל ישראל
 תקופת הפעילות:  מ-4 בספטמבר 2018
 מקום לימודים:  בית הספר למוזיקה ע"ש בוכמן-מהטה, תלמה ילין 
 עיסוק:  מנצח, מנהל מוזיקלי
 כלי נגינה:  חצוצרה
 שיתופי פעולה בולטים:  תזמורת צה"ל
 
רום שמיר (נולד ב-9 ביוני 1994, ל' בסיוון ה'תשנ"ד) הוא מנצח ישראלי, המשמש כמנצח תזמורת צה"ל החל מ-4 בספטמבר 2018.
ביוגרפיה

בוגר בית הספר הארצי לאומנויות תלמה ילין במגמת מוזיקה קלאסית ותוכנית הנגנים המצטיינים של המרכז למוזיקה ירושלים והתזמורת הפילהרמונית הישראלית הצעירה. את לימודי הניצוח החל בגיל 20 אצל מנחם נבנהויז.
עוד בטרם שחרורו מצה"ל התקבל לכיתתו של אי-אן שו במגמת ניצוח תזמורות, בבית הספר למוזיקה ע"ש בוכמן-מהטה שבאוניברסיטת תל אביב. בהיותו סטודנט שימש כעוזר מנצח לפרופ' זאב דורמן בהרכב כלי הנשיפה של בית הספר. שמיר הוא בוגר תואר ראשון בניצוח תזמורות בבית הספר למוזיקה ע"ש בוכמן-מהטה וכן בוגר תואר שני בלימודי משפט מטעם אוניברסיטת בר-אילן.
זוכה "הפרס המיוחד" של תחרות מנצחי התזמורות בכיתת האמן "דנובה", בודפשט 2016. מלגאי קרן יהושע סלטי לשימור מורשת הלדינו. וזוכה תחרות "שרביט הזהב" של התזמורת הסימפונית חיפה בשיתוף עם בית הספר למוזיקה ע"ש בוכמן-מהטה.
שימש כעוזר אישי למפקח על החינוך המוזיקלי במשרד החינוך, בצלאל קופרווסר. וכיום משמש כחבר הנהלה באיגוד העולמי לתזמורות ולהרכבי כלי נשיפה (World Association for Symphonic Bands and Ensembles).
עם שחרורו משירות סדיר בצה"ל, היה לחצוצרן, מפקד ומנצח הרכב בשירות מילואים פעיל בתזמורת צה"ל. בגיל 23, במהלך לימודיו האקדמיים, מונה למנצחה הראשי של תזמורת צה"ל. במינוי זה היה לאחד המנצחים הישראליים הצעירים ביותר המנהלים תזמורת מרכזית.
במהלך לימודיו האקדמיים הכיר את יונתן קרת ואריאלה אברמוף, שותפיו לכתיבה ולהלחנה של יצירות תזמורתיות, שירים, מחזות ואופרות. השלישייה (קרת, אברמוף ושמיר) יצרה והפיקה את האופרה "הפמוטים של הלן", ערב השירה "מסביב לעולם עם פנינה ורוסלן", ההצגה "שעת סיפור עם פנינה", והמחזמר שעלה באופרה הישראלית החדשה "מי רצח את חני מהקומפלקס".
מנצח תזמורת צה"ל

ב-4 בספטמבר 2018, מונה שמיר למנצח תזמורת צה"ל והחליף את נעם ענבר שקדם לו. עם מינויו הוענקה לו דרגת ייצוג של סרן. בשנת 2020, השלים רום קורס קצינים והפך למנצח תזמורת צה"ל הראשון הנושא דרגות קצונה מן המניין. בשנת 2023 הוענקה לו דרגת רב-סרן.
בתפקידו כמנצח תזמורת צה"ל אמון על איתור ומיון הנגנים בשלב מועמדותם לגיוס. כמו כן, מנצח על תזמורת צה"ל בטקסי קבלות פנים, בטקסים ואירועים ממלכתיים, בעצרות ובקונצרטים, ומכין את התזמורת לקראת אירועים אלה.
שמיר מנהל את פעילויות ההעשרה המוזיקלית והפיתוח המקצועי לחיילי התזמורת, כגון: הרכבי נגינה, בחינות, סדנאות, כיתות אמן, שיתופי פעולה מקצועיים ועוד.
תחת שרביטו קיימה תזמורת צה"ל מספר רב של הופעות ושיתופי פעולה עם מיטב מוזיקאי ישראל ביניהם: שירי מימון, קובי אפללו, רמי קלינשטיין, ציפי שביט, הפרויקט של רביבו, ג'יין בורדו, ועוד. כמו כן, התזמורת מופיעה תדיר על במות הקונסרבטוריונים בישראל תוך שיתוף פעולה עם הפיקוח על החינוך המוזיקלי במשרד החינוך ותזמורת הנוער הלאומית.
חיים אישיים

רום הוא בנו של משה שמיר, אשר טבע למוות במשחה צליחת הכנרת בשנת 2018. מתגורר בעיר תל אביב.
הערות שוליים

↑  קרן יהושע סלטי לשימור מורשת הלדינו
↑  Pnina Groberman (2018-05-25), HaPamotim Shel Helen - Leket, נבדק ב-2019-07-20
↑  Pnina Groberman (2018-05-25), Pnina & Roslan Around the World - Full Show, נבדק ב-2019-07-20
↑  ""שעת סיפור" עם פנינה גרוברמן ומרווין". הארץ.
↑  הודעה לתקשורת על בחירת מנצח חדש לתזמורת צה"ל
↑  ילדיו של הנעדר מהכינרת: "אבא עזב אותנו במקום האהוב עליו", באתר ynet, 16 בספטמבר 2018
| 0 | 1 | 2 |
| --- | --- | --- |
| הקודם: נעם ענבר | מנצח תזמורת צה"ל 2018 - מכהן  | הבא: לא נקבע |
ישי שאער

ישי שאער (נולד בשנת 1983) הוא פסנתרן ישראלי.
ביוגרפיה > לימודים

בגיל שבע החל שאער ללמוד נגינה בפסנתר אצל חנה ברזילי והמשיך אצל אסף זהר. בלימודי התואר הראשון בבית הספר למוזיקה ע"ש בוכמן-מהטה היה תלמידו של תומר לב ולתואר השני למד אצל אריה ורדי. במשך השנים השתתף בכיתות אמן של דניאל בארנבוים, מאריי פרחיה, פנינה זלצמן ועוד.
קריירה

שאער מרבה לנגן ברסיטלים באירופה, בארצות הברית ובדרום אמריקה. כן השתתף בפסטיבלי מוזיקה בעולם ובפסטיבל קול המוסיקה בגליל העליון. בהרכבים קאמריים ניגן בין השאר עם הצ'לן מישה מייסקי וכסולן הופיע עם תזמורות שונות בישראל ומחוצה לה.
באפריל 2011 החליף שאער את פאזיל סאיי בהתראה של יומיים, בשישה קונצרטים בסדרה של התזמורת הפילהרמונית הישראלית. באותה שנה ניגן לראשונה באולם טונהאלה בציריך עם התמורת הקאמרית של לוזאן. השבועון הגרמני "דאס אורקסטר" שיבח את נגינתו בקונצרט זה.
ב-2018 הוציא שאער אלבום שני, "בטהובן המאוחר", בהוצאת אורכיד קלאסיקס הבריטית. זה הדיסק הראשון של שאער שיוצא בהקלטה מסחרית, והוא זכה לקבלת פנים חיובית מצד מבקרי המוזיקה בעולם והושמע בין השאר בשידורי שירות השידור הבריטי. אף כי יצירותיו המאוחרות של בטהובן זכו לביצועים ולפרשנויות רבות, שאער הצליח בכל זאת לחדש בנגינתו. מבקר המוזיקה של "הארץ", אמיר מנדל, תיאר את שש הבגטלות אופוס 126 בביצועו "יהלומים מוזיקליים ששאער מיטיב ללטש".
ב-2019 הוציא את אלבומו השני, "Late Beethoven", בלייבל הבריטי הדינמי Orchid Classics. הדיסק גרף שבחים ממבקרים בעולם; קטעים ממנו הושמעו בתחנות הרדיו הקלאסיות המובילות כגון BBC ורדיו WQXR מניו יורק, והמגזין הספרדי “Codalario” קרא לו “הקלטת חובה על המדף של כל חובב מוזיקה”.
פרסים ואותות הוקרה

2006 - מקום ראשון בתחרות הבינלאומית בניופורט, בריטניה
2008 - תחרות פרס קלרמונט
2009 - תחרות בטהובן הבינלאומית בבון, גרמניה
הקלטות

2008 - דיסק בכורה, שזכה לשבחים ממבקר המוזיקה נעם בן זאב. גם השידור ברדיו הציבורי של טקסס זכה לשבחים.
הערות שוליים

↑  מאיה נחום שחל, כלכליסט, "הפסנתרן ישי שאער בא מוקדם לבטהובן המאוחר" 4 בפברואר 2018
↑  בית הספר למוזיקה ע"ש בוכמן-מהטה, פרסים לתלמידי בית הספר 2007
| --- | --- |
בקרת זהויות :  PLWABN: 9810541965005606  GND: 1188966081  VIAF: 266146634455441931872   WorldCat (עם VIAF): 266146634455441931872
טל חיים סמנון

| --- | --- |

 לידה:  1986 (בן 39 בערך) תל אביב-יפו, ישראל 
 מדינה:  ישראל 
 השכלה:  תלמה ילין 
 
טל חיים סמנון (Tal-Haim Samnon, נולד בשנת 1986) הוא פסנתרן ישראלי.
ביוגרפיה > לימודים

סמנון נולד בתל אביב. מגיל שש היה תלמידה של חנה שלגי בקונסרבטוריון גבעתיים. הוא בוגר בית הספר התיכון לאמנויות תלמה ילין ובשירותו הצבאי היה מוזיקאי מצטיין. בהמשך למד לתואר ראשון בבית הספר למוזיקה ע"ש בוכמן-מהטה שליד אוניברסיטת תל אביב, אצל אריה ורדי והשתלם לתעודת אמן אצל פרופסור איבלין ברנקאר בבית הספר ע"ש ג'ייקובס באוניברסיטת אינדיאנה, ארצות הברית.
ביוגרפיה > קריירה

סמנון מופיע מגיל תשע בקונצרטים בישראל, באירופה, בארצות הברית ובאפריקה. הוא מנגן בקביעות בסדרות הקונצרטים של בית עיריית טמפלהוף-שנברג בברלין.
סמנון מנגן מוזיקה קאמרית ומופיע כסולן עם תזמורות רבות, בהן התזמורת הפילהרמונית הישראלית, בניצוח זובין מהטה. הוא מנגן בקביעות בקונצרטים של איגוד הקומפוזיטורים בישראל, בסדרות של מוזיאון תל אביב, בסדרת הקאמריות של הפילהרמונית, בפסטיבל קול המוסיקה בגליל העליון ועם הקאמרטה הישראלית ירושלים.
משנת 2023 הוא המנהל המוזיקלי של סדרות המוזיקה במוזיאון תל אביב לאמנות, לצידה של מאיה בלזיצמן.
ביוגרפיה > מוזיקה

DE-GA - יצירה תוכניתית, סיפור חיים על הוא שהיה להיא דרך צלילים ומוזיקה, בביצוע קריינים, זמרים, פסנתר, חליל, אבוב, קלרינט, בסון, ויולה וצ'לו. ביצוע בכורה - פסטיבל פליציה בלומנטל למוזיקה, 2019
ביוגרפיה > כתיבה והפקה לטלוויזיה

"בין פול ורלן לדביסי", מאמר על הפואמה "אור הירח" וסימבוליזם. התפרסם בשנתון של מכון ויצמן.
כתבה בנושא חינוך מוזיקלי בישראל, הפקה והנחיה של טל סמנון, שודרה בטלוויזיה הישראלית.
הפקה, עיבוד ונגינה בתוכנית אינטרמצו עם אריק בנושא חלומות וחזיונות ובתוכניות אחרות של הטלוויזיה החינוכית.
ביוגרפיה > תחרויות ופרסים

סמנון זכה בפרסים בתחרויות שונות:
תחרות ע"ש תורגמן
תחרות רגעי שיא
תחרות על שם פאול בן-חיים, 2004
תחרות על שם אריאנה כ"ץ, תשס"ז (פרס שני)
תחרות על שם קלרמונט
תחרות האמן הצעיר
תחרות ליונס-ישראל
תחרות הקונצ'רטו של כיתות האמן הבינלאומיות תל-חי, 2007
תחרות לנגינה עם מאסטרו זובין מהטה, 2005
פרס לזכר יצחק ברון, 2009
הערות שוליים

1 2 3  טל חיים סמנון, באתר הבמה
↑  טל סמנון בסדרה הקאמרית של הפילהרמונית
↑  טל סמנון בפסטיבל קול המוסיקה
↑  טל סמנון בקונצרט בקאמרטה ירושלים
↑  פסטיבל פליציה בלומנטל למוזיקה
↑   טל סמנון באינטרמצו עם אריק, סרטון  באתר יוטיוב (אורך: 28:42 דקות), כאן חינוכית
↑  שלישיות פסנתר, באתר המחלקה למוזיקה, אוניברסיטת בר-אילן
↑  תחרות גבעתיים לנגנים צעירים, באתר "הבמה", 16 במאי 2007
↑  נעם בן זאב, בעיות של שופטים, באתר הארץ, 3 במרץ 2004
↑  זוכי תחרויות תשס"ז, באתר בית הספר למוזיקה ע"ש בוכמן-מהטה, באוניברסיטת תל אביב
↑  חגי חיטרון, מטפחים את מורשת הפסנתר, באתר הארץ, 23 באוגוסט 2007
↑  חגי חיטרון, טל סמנון ניצח בתחרות פסנתר באקדמיה בת"א, באתר הארץ, 2 בפברואר 2005
↑  תוכנית מושב חבר הנאמנים של אוניברסיטת תל אביב, 2009 (באנגלית) (הפרס בעמוד 6)
| --- | --- |
בקרת זהויות :  NLI: 987007392804205171  VIAF: 63151963673200310746   WorldCat (עם VIAF): 63151963673200310746
עקיבא ישראל ורטהיימר

| --- | --- |
הרב עקיבא ישראל ורטהיימר
 לידה:  1778 ה'תקל"ח ברסלאו
 פטירה:  1835  (בגיל 57 בערך) ה'תקצ"ה אלטונה
 מדינה:  גרמניה
 מקום מגורים:  ליבק, אלטונה
 תקופת הפעילות:  ? – 20 במאי 1835 
 השתייכות:  יהדות אורתודוקסית, גרמניה
 תחומי עיסוק:  אב"ד
 רבותיו:  ר' עקיבא איגר
 צאצאים:  קונסטנטין ברונר
רבי עקיבא ישראל ורטהיימר (בגרמנית: Akiba Israel Wertheimer; ‏ה'תקל"ח, 1778, ברסלאו – כ"א באייר ה'תקצ"ה, 20 במאי 1835, אלטונה). היה רבה הראשי של אלטונה ושלזוויג-הולשטיין משנת 1823.
חייו

עקיבא ורטהיימר נולד בברסלאו לרב אביגדור ורטהיימר. הוא למד אצל רבי עקיבא איגר ובא עם הוריו לאלטונה. ב־1805 נעשה מלמד. ב־1806 התמנה לרב במויסלינג וליבק.
בשל גירוש היהודים מליבק ועוניים של יהודי קהילת מויסלינגר שלא יכלו לשלם את משכורתו, הוא קיבל ב־1816 את בקשת קהילת אלטונה לשמש מורה הוראה ורב בקלויז ('קלויזנער'). בפועל שימש גם כראש בית הדין, משום שראש בית הדין הרשמי, רבי מנחם מנדל פרנקפורטר (סבו של הרב שמשון רפאל הירש), כבר היה זקן. ב־1819, כאשר פרץ ריב ההיכל נגד הקהילה הרפורמית בהמבורג, הוא הצטרף למאבק האורתודוקסי בה ואסר על שימוש בסידור התפילה בשפה הגרמנית. ב־1823, אחרי פטירת הרב פרנקפורטר, התמנה להיות אב"ד והרב הראשי הראשון של אלטונה ושלזוויג-הולשטיין.
ב־1835 נפטר עקיבא ורטהיימר בגיל 57 באלטונה. מחליפו כרב ראשי היה רבי יעקב אטלינגר, מחבר "ערוך לנר".
לורטהיימר היו שמונה ילדים, ארבעה בנים וארבע בנות. בנו משה היה אביו של הפילוסוף קונסטנטין ברונר.
לקריאה נוספת

Abraham Suhl: Zu Constantin Brunners Biographie. In: Der Constantin Brunner Gedanke. (Herausgegeben von Dr. R. Pinner u. Dr. A. Suhl) Jahrgang 1, Heft 3/4, August 1955, S. 21-33
הערות שוליים

↑  http://www.kedem-auctions.com/en/Items/tiv-gitin-and-yad-efraim-signatures-iof-rabbi-akiva-wertheimer-breslau
| --- | --- |
בקרת זהויות :  NLI: 987007305577905171  GND: 1151288624  ISNI: 0000 0004 0283 9221  VIAF: 299123531   WorldCat (עם VIAF): 299123531 
תמונת הרה"ג מוהר"ר עקיבא ורטהיימר זצ"ל בספרו של יחזקאל דוקקעס "אִוָה לְמוֹשָׁב", קרקוב 1903. לחצו על התמונה לדפדוף בספר מעמוד 125
עינת ארונשטיין

| --- | --- |
אין תמונה חופשית
 לידה:  24 במאי 1989 (בת 35)
 מוקד פעילות:  ישראל 
 עיסוק:  זמרת אופרה, מדבבת
 סוגה:  אופרה
 סוג קול:  סופרן
 
עינת ארונשטיין (נולדה ב-24 במאי 1989) היא זמרת אופרה בתפקיד סופרן ומדבבת ישראלית.
ביוגרפיה

שירתה בצה"ל בתפקיד מוזיקאי מצטיין. לאחר מכן למדה לתואר ראשון בבית הספר למוזיקה ע"ש בוכמן-מהטה בתל אביב, ולמדה בסדנאות של ג'ון נוריס ואֶבּי פוּרמנסקי בברלין. בשנים 2001–2009 דיבבה את הרמיוני גריינג'ר בשישה מסרטי הארי פוטר. בשנת 2003 דיבבה את שאנטי בסרט ספר הג'ונגל 2.
ארונשטיין שרה במקהלת מורן ובאנסמבל זמרי מורן. היא הופיעה בהפקות ובקונצרטים של ומטעם האופרה הישראלית, והדריכה בסדנאות הקיץ שלה. היא הופיעה בקונצרטים עם מספר תזמורות בישראל, כגון התזמורת הסימפונית חיפה, התזמורת הסימפונית הישראלית ראשון לציון, תזמורת סימפונט רעננה, התזמורת הסימפונית ירושלים, התזמורת הפילהרמונית הישראלית, התזמורת הקאמרית הישראלית ועוד. היא הופיעה גם בתיאטרון הקאמרי, בתפקיד הילדה בהפקת האופרה "צחוק של עכברוש", בתפקיד הינוקא בהצגה "בדנהיים 1939" ובתפקיד ילדתו של אלכסנדר פן בהצגה "היה או לא היה". מלבד זאת, הייתה חברה באנסמבל "קאמרה 15" ובאנסמבל סולני תל אביב.
פרסים

בשנים 2008–2010 זכתה במלגת קרן התרבות אמריקה–ישראל. כמו כן, זכתה במלגת קרן רונן והמכון הישראלי לאמנויות הזמרה (IVAI), בפרס הראשון בתחרות הזמרה של בית הספר למוזיקה ע"ש בוכמן-מהטה בתל אביב לשנת 2009/2012 ובפרס השני בתחרות האופרה הבינלאומית במגֶ'נטה שבאיטליה. ב-2012 זכתה בפרס האמן הצעיר המצטיין בתחרות "צ'סטי" לשירת הבארוק שבפסטיבל אינסברוק. ב-2013 זכתה בפרסים בתחרות האופרה והמוזיקה בטירת מַרגוֹ שבצרפת.